БищIо Тимур и жэз медаль
БэнэкIэ хуитымкIэ Сербием щыIэ Зреняне къалэм щекIуэкIа дунейпсо чемпионатым Урысейм и командэ къыхэхам кадетхэм я деж бжьыпэр щиубыдащ. А гупым хэту Урысейм и чемпион, нарткъалэдэс БищIо Тимур (кг 69-рэ) ещанэ увыпIэр къихьащ икIи жэз медалыр къыхуагъэфэщащ.
Ди лъахэгъу бэнакIуэ ныбжьыщIэм и тренер Iэщнокъуэ Мухьэмэд иригушхуэу жеIэ иджырей текIуэныгъэр и гъэсэн ныбжьыщIэм и спорт лъагапIэхэм я япэ дэкIуеипIэу къызэрилъытэр.
Сокъур Риммэ.
